钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

如图。〈字号如前〉戊为最低，依各圈之行，若伏见轮心到子
到巳，甲子、甲巳距地心两视线略等，不见近远，故亦
不见星距太阳大距度之有大小也。试作甲壬线，先
求甲戊线若干分，置丙戊本天半径为十万，甲乙置
为五六八五。〈后以测得算〉乙丙为乙甲五分之一，数之得
一一三七，以减丙乙，得四五四八，丙甲也。又以丙戊
全数内减之，得九五四五二，乃甲戊线也，为星最低
距地心之数。

又“置伏见轮心”丁在子，其心在壬。

丁甲子角一百五度。从辛往壬，数其三倍得一周，外有九十度，即在壬。

“先用甲乙壬直角形”，夫形有乙甲乙壬。〈与乙丙等〉两边之
数依法求，甲壬边得五七九八。〈用句股法〉又求乙甲壬角，
得十一度十九分。次用甲壬子形。夫形有壬子，全数
有壬甲边及壬甲子角。

先得乙甲壬。又先设丁甲子，为一百五十度。内减乙甲壬角十度有奇，馀壬甲己。

为一百三十八度四十一分。依法求甲子，得九五六
○六，比甲戊多为一，四四约为千分之一半。若置星
在己，其心在辛，用辛甲己形。夫形有辛甲。〈壬甲乙并加五之一
得六八二二〉辛己两边，及辛甲己角，〈先设戊甲己六十度用其馀以满半周〉
一百二十度求甲己，得九六四○九，比甲戊多一○
五七，约为百分之一，比在子，差更大。

系凡水星次轮心，在戊最低左右。〈理同〉“三十度或四十
度内，其距地不见大差，伏见轮视径，亦无小大，其大
距度亦如之。故星在此或左或右，不足以定最低之
经度分”，须候星在辰或在卯及其对点，始可定也。

古《测算水星》最高第四。

“多禄某”总积四千八百五十一年为汉永和三年戊
寅。〈西历〉六月初四夕，测得水星经度，为鹑首宫七度。〈用轩
辕大星比〉当时太阳平行为实沈宫十度半，即水星距太
阳为二十六度半。次测为总积，四千八百五十四年，
为永和六年辛巳。〈西历〉二月初二日晨，测水星在星纪
宫十三度半。〈用心宿大星比〉当时太阳平行为元枵宫十度，
大距度为二十六度半，如上测。以前后两测，两平行
折半，得寿星宫十度十五分，或降娄宫十度十五分，
乃两心线之处也。

古多禄某所测，姑举其二以证所定之处。其所《多记》
亲测，每以古测相比，因谓“水星天最高，行一百年，一
度与恒星等。”及后来再加细测，积年既久，觉当时所
谓犹非也。

《谷白泥记》“总积六千二百○四年，为明弘治三年庚
戌。”〈西历〉九月初九日瓦而得。〈历学名士〉《晨测水星》经度，在鹑
尾宫十三度半，纬北一度五十分。当时太阳平行在
鹑尾宫二十六度四十七分。〈用谷白泥表算〉得星距太阳平
行十三度十七分，此非大距之测。故又《记》曰：“此时水
星将伏。前此数日测见顺行于日更近”，可知水星当
时在次轮之上。弧

次测总积六千二百一十七年，弘治十七年甲子。〈西历〉
正月初九日，〈本方〉卯正二刻，大火宫十度，在天顶，测得
水星经在星纪宫三度二十分。时太阳平行在星纪
宫二十七度七分，算得星距太阳二十三度四十七
分。又记本年三月十八日夕，测得星经度在降娄宫
二十六度六分，太阳平行在本宫五度三十九分，星距太阳二十七度一十七分。

依上二测谷白泥筭，得水星最高线。本世。〈总积六千二百十七
年前后几年不碍算〉在大火宫二十八度半，最低在其冲，即大
梁宫同度。

记“今测十端，以定历元” 第五。

此苐谷及其门人所记，比古测精细，因用为《新历》之
本。

第一测总积六千二百九十八年为“万历十三年乙
酉。”中历十月初四日未初。〈西历〉为十一月十四日卯正
四刻，测得水星视经在大火宫十三度四分，纬北二
度十八分时，太阳平行为析木宫四度○分十五秒。
〈新法筭〉星距日为二十度五十六分一十五秒。依多测
再算，得本年最高行在析木宫初度三十分。以平行
减之，得引数为三度半。次轮行为八宫十六度二十
二分二十秒。推算星视经度，得大火宫十二度五十
七分，比所测少七分。

二测，比前测后，九日辰初二十分，测得星经在大火
宫二十五度三分，纬北一度二十五分。时太阳平行
在析木宫十二度五十三分二十秒。引数为○宫十
二度二十三分，小轮行为九宫十四度二十二分半。
算得大火宫二十四度五十八分，比测少五分。
《三测》总积六千二百九十九年，为万历十四年丙戌，
十月二“十四日辰初十分。”〈中为九月二十日未正十分〉测得《星经》，
在寿星宫二十二度三十二分。纬末记“太阳”平行为
大火宫，十三度四分半，引数为十一宫十二度三十
四分。次轮行八宫五度六分半。以筭视行，比测少七
分。

四、测比三测后四日，见星在寿星宫二十六度三十
二分，纬北二度十七分。平行为大火宫，十六度四十
九分半。引数为十一宫，十六度二十九分。次轮行八
宫十七度二十七分。用算比测少五分。

《五测总》积六千三百年，为“万历十五年丁亥正月初
九日申正五十分。”〈中历为十四年十二月十一日〉测得星在元枵宫
十七度四十八分，纬北○度一分。太阳平行为星纪
宫二十八度二十二分五十秒。引数一宫十六度五
十二分，次轮行四宫二度二十八分二十秒。用算比
测少一分。

《六测总积》六千三百三年，为“万历十八年庚寅三月
初六日酉正五十分。”〈中历二月十二日丑初〉测星在降娄宫十
三度四十四分，纬北一度四十二分。太阳平行为娵
訾宫二十三度，引数为三宫二十三度二十分，次轮
行三宫十一度四十一分十秒。用筭少测数八分
七。测总积六千三百五年，为万历二十年壬辰二月
初三日酉初四十分。〈中历正月初一日子正四十分〉测星得娵訾宫
十二度二十分，纬北○度四十七分。太阳平行为元
枵宫，二十二度五十分四十五秒。引数二宫二十二
度十五分。次轮行三宫二十三度八分三十秒。用算
比测，盈九分。

《八测总积》六千三百六年，为“万历二十一年癸巳五
月十一日亥初二刻。”〈中历四月二十二日寅正二刻〉测星在实沈宫
二十三度十六分，纬北二度○分。太阳平行在娵訾
宫二十九度二十三分。引数五宫二十八度五十一
分。次轮行三宫二十二度四分，依算少测十二分。
《九测》总积六千三百二十年，为万历三十五年丁未
四月十五日亥初。〈中历四月初一日寅正〉测星在大梁宫，二十
一度五分，纬北一度四十分。平行为大梁宫，三度二
十分五十秒。引数五宫二度十八分。次轮行二宫十
五度五十分六秒。推算盈所测七分。

《十测总》积六千三百二十三年，为“万历三十八年庚
戌十二月初五日戌初。”〈中历十一月初一日未正〉测星在析木宫
二度四十二分，纬未纪。太阳平行在析木宫二十四
度四十分。引数初宫二十三度三十四分。次轮行八
宫十度十一分，推算少测七分。

右十测如法推算，盈缩大较不过十二分，其差甚微，
非若右表未经亲测者，真可用为《水星历元》之测。又
本方。〈阙〉北：凡星纬在南，难见难测，故“上不测”皆纬北
焉。

定最高处及其行第六

总积六千二百九十八年为万历十三年乙酉。《苐谷》
测算精密，定本年最高在析木宫初度三十分。以古
测总积四千四百四十九年。〈多禄某所记〉为周赧王五十
年丙申。〈西历〉十一月十五日，晨见水星在大火宫二度
三十五分，太阳平行大火宫十九度五十六分半。〈用古
表〉纬南为二度二十分。依此测及后屡测。

《多禄》某所记，本世距周赧王四百年后有“多测” 、“多算” ，今不详译，省文也。

《得水星》，当时最高，在寿星宫六度五分。

两测中积为一千八百四十九年，计两测中积最高
之行为五十四度二十五分。〈析木宫初度半内减去寿星宫六度五分得数〉
以中积最高度分化秒为实，以积年数为法除之，得
一年最高行，为一分四十五秒有奇。有一年则百年千年俱有成表。如以万历十三年之行加之，得崇祯
元年最高行之应。以平行内减去最高，得引数，说见
后。

水星伏见轮半径，大小第七。

古多禄某用二测，其一为总积四千八百四十七年
十月初三日晨测得水星伏见轮心在本天最高。算
求距太阳大距度为十九度○三分，太阳平行，在寿
星宫九度十五分。多禄某时最高，在大火宫二度。此
测未到最高少二十三度，因水星天之象最高，及其
冲前后一宫，于地不见远近大差见上文。

其二《夕测》，〈为次年四月初五〉《水星》次轮心在最高冲大距度
为二十三度十五分，平行为降娄宫十一度五分。此
测亦未到高冲，少二十一度，与上测相对。

系凡大距度为小者，其次轮心必在载圈之高，若距
度为大者，其心必低。先定两心线如上，测星在降娄
距大，在寿星距小。

如图甲地心，壬本天心，戊为最高，丙为其冲。次轮心
在戊，最高星在己，为戊。甲己距平行极大角。